Saalis kõik omanikud riputavad oma kassipuuri disainkangastest kardinaid täis, ehitavad neile lebamiseks puurikatusest rippuvad võrkkiiged, püstitavad  katusele kassi fotodega kõrvu kõik eelnevalt saadud medalid ja panevad jagamisele kassi nimega visiitkaardid. Kuni nad lavalt nende kassi numbri väljahõikamist ootavad, vuhvivad nad oma kiisumiisud üles, raputavad kuivšampooni publrit kanni peale, kammivad päri- ja vastukarva, möksivad juuksevahtu kasuka sisse ja tupeerivad sabakarvad kohevaks. Siis võetakse see vuhvitud kass elegantselt käe peale, joostakse kiiresti kohtuniku juurde (et kassi karvad vahepeal jumala eest sassi ei läheks) ja tõmmatakse kass  kahe käe vahel pikaks nagu lõõtspill, nii et kass ripub käes nagu pesunöör. Hull jauramine ühesõnaga.